**

ŠPORTSKA ZAJEDNICA BJELOVARSKO BILOGORSKE ŽUPANIJE

Na temelju članka 1. stavka 3. uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21), članka 31. Statuta Športske zajednice Bjelovarsko – bilogorske županije i Kriterija za vrednovanje i financiranje sportskih udruga Športske zajednice Bjelovarsko – bilogorske županije Izvršni odbor Športske zajednice Bjelovarsko – bilogorske županije 15. siječnja 2025. godine, objavljuje;

**JAVNI POZIV za financiranje jednokratnih programa i projekata sportskih udruga ŠPORTSKE ZAJEDNICE BJELOVARSKO – BILOGORSKE ŽUPANIJE - PRIREDBE OD ZNAČAJA ZA BJELOVARSKO – BILOGORSKU ŽUPANIJU - za 2025. godinu**

1. Športska zajednica Bjelovarsko – bilogorske županije poziva sportske udruge, kada su one, u skladu s uvjetima javnog poziva prihvatljivi prijavitelji, da se prijave na Javni poziv za dodjelu jednokratnih financijskih potpora udrugama iz proračuna Športske zajednice Bjelovarsko – bilogorske županije za 2025. godinu.

2. Predmet Javnog poziva je dodjela jednokratne financijske potpore za 2025. godinu za:

- programe javnih potreba - PRIREDBE OD ZNAČAJA ZA BJELOVARSKO – BILOGORSKU ŽUPANIJU - koje provode sportske udruge i koji su u pojedinim područjima propisani posebnim zakonima, a za koje nije objavljen javni poziv;

 - donacije i sponzorstva;

 - obilježavanje značajnih datuma i važnih obljetnica, organiziranje susreta, natjecanja, priredbi, turnira, drugih manifestacija i slično;

 - jačanje kapaciteta udruge (inicijalna pomoć udrugama za razvoj aktivnosti u lokalnoj zajednici, osnaživanje udruga koje pružaju usluge korisnicima u lokalnoj zajednici, manje potpore za nabavu opreme i slično);

- podršku institucionalnom i organizacijskom razvoju udruga s područja Županije.

Ukupno planirana sredstva – 14.800,00 eura. Najmanji iznos financijskih sredstava koji se može prijaviti i ugovoriti po pojedinom programu, projektu ili aktivnosti je 200,00 eura, a najveći iznos po pojedinom programu, projektu ili aktivnosti je 1.000,00 eura.

3. Rok za podnošenje prijedloga programa i projekata je 30 dana, a završava 14. veljače 2025. godine.

4. Na Javni poziv mogu se prijaviti podnositelji/udruge koje zadovoljavaju sljedeće uvjete:

 - upisana je u Registar udruga Republike Hrvatske ili drugi odgovarajući registar;

 - upisana je u Registar neprofitnih organizacija;

- upisana je u Evidenciju pravnih osoba u sportu;

− da ima stručni kadar sukladno Zakonu o sportu;

− da voditelj/voditeljica programa ili projekta ima odgovarajuću licencu (ovisno o prijavljenoj manifestaciji)/diplomu/uvjerenje sukladno Zakonu o sportu;

− da je članica Športske zajednice Bjelovarsko – bilogorske županije najmanje jednu godinu (odnosno pod članica članice Športske zajednice Bjelovarsko – bilogorske županije koja je članica Športske zajednice Bjelovarsko – bilogorske županije najmanje jednu godinu);

- korisnici prijavljene aktivnosti su građani Bjelovarsko – bilogorske županije;

- aktivnosti se provodi na području i za promociju Bjelovarsko – bilogorske županije;

- registrirane su kao udruge i druge pravne osobe čija temeljna svrha nije stjecanje dobiti (organizacije civilnoga društva);

− svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom pozivu i kojima promiču uvjerenja i ciljeve koji nisu u suprotnosti s Ustavom i Zakonom;

 − program i projekt, koji prijave na ovaj Javni poziv, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Županije definiranih razvojnim i strateškim dokumentima, odnosno uvjetima svakog pojedinog javnog poziva ili javnog natječaja;

 - ima uredno ispunjene obveze iz svih prethodno sklopljenih ugovora o financiranju iz proračuna Športske zajednice Bjelovarsko – bilogorske županije i drugih javnih izvora;

- nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Županije;

 - da se protiv osobe ovlaštene za zastupanje i voditelja aktivnosti ne vodi kazneni postupak i nije pravomoćno osuđen za prekršaje ili kaznena djela iz članka 48. stavka 2. alinejom d) Uredbe;

 - općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;

- imaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način);

- imaju zadovoljavajuće organizacijske kapacitete i ljudske resurse za provedbu aktivnosti;

- imaju uređen sustav prikupljanja članarina te uredno predaju sva izvješća Športskoj zajednici Bjelovarsko – bilogorske županije;

- u tekućoj godini nisu korisnici jednokratne financijske potpore za istu svrhu.

5. Kako se može ostvariti prednost u financiranju programa, projekata ili aktivnosti i tko nema pravo prijave na Javni poziv detaljno je opisano u Uputama za prijavitelje na Javni poziv za dodjelu jednokratnih financijskih potpora udrugama iz Proračuna Športske zajednice Bjelovarsko – bilogorske županije za 2025. godinu.

 6. Prijedlozi programa, projekata ili aktivnosti dostavljaju se isključivo putem aplikacije **SOM Natječaji** prijavom na **poveznicu** **https://som-natjecaj.eu/authentication/login** koja je zajedno s Uputama za prijavitelje, dostupna na mrežnim stranicama Bjelovarsko – bilogorske županije https://bbz.hr/javni-pozivi-natjecaji

7. Postupak zaprimanja, otvaranja i pregleda dostavljenih prijava, dostava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za dodjelu jednokratnih financijskih potpora udrugama iz Proračuna Športske zajednice Bjelovarsko – bilogorske županije za 2025. godinu.

8. Razmatrat će se samo programi, projekti i aktivnosti koji su pravodobno prijavljeni, te koji u cijelosti zadovoljavaju propisane uvjete Javnog poziva.

 9. Sva pitanja vezana uz ovaj Javni poziv mogu se postaviti telefonom, elektroničkim putem ili osobnim kontaktom:

098 9711 365

095 3615 811

sportska.zajednica.bbz@bbz.hr

URBROJ:2103-81-25-8

Bjelovar, 15. siječnja 2025.

ŠPORTSKA ZAJEDNICA BJELOVARSKO – BILOGORSKE ŽUPANIJE